《道林枯木成禅师赞》
宋代·释德洪

扬广山头种性，雷衡洞里根苗。法云明暗体露，道林知见香飘。

试问春风吹不起，何如黄河冻连底。十分似九不欲全，一身两号只这是。

大千戏以一尘摄，又譬此尘取空劫。置于掌间剔突圞，挝鼓升堂普请看。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。